Ordovisi

Ordovisi merupakan nama yang khusus untuk satu tempoh dan sistem geologi yang kedua daripada enam tempoh dan sistem Era Paleozoik. Tempoh Ordovisi menjangkau 41.6 juta tahun dari akhir Zaman Kambria  juta tahun dahulu (jtd) sehingga permulaan Zaman Silur pada  jtd.

Perkataan Ordovisi dinamakan berdasarkan satu puak Welsh yang dikenali sebagai Ordovices, telah ditakrifkan oleh Charles Lapworth pada tahun 1879 untuk menyelesaikan pertikaian antara pengikut Adam Sedgwick dan Roderick Murchison, yang masing-masing meletakkan dasar batu yang sama di Wales Utara dalam sistem Kambria dan Silur.Charles Lapworth (1879) "On the Tripartite Classification of the Lower Palaeozoic Rocks", Geological Magazine, new series, 6 : 1-15.  Lapworth menyedari bahawa fauna fosil dalam strata yang dipertikaikan adalah berbeza daripada sama ada sistem Kambria atau sistem Silur, dan meletakkannya dalam sistemnya tersendiri. Tempoh atau Sistem Ordovisi ini menerima kelulusan antarabangsa pada tahun 1960 (empat puluh tahun selepas kematian Lapworth), apabila ia diterima pakai sebagai tempoh rasmi Era Paleozoik oleh Kongres Geologi Antarabangsa.

Kehidupan terus berkembang semasa Zaman Ordovisi seperti yang berlaku pada Zaman Kambria yang lebih awal, walaupun penghujung tempoh itu ditandai dengan peristiwa kepupusan Ordovisi-Silur . Makhluk yang bukan vertebrata, iaitu moluska dan artropoda, menguasai lautan, dengan organisma dari kumpulan yang terkemudian itu mungkin memulakan penempatan mereka di darat pada masa ini, dengan penempatan sepenuhnya pada tempoh Devon. Tumbuhan darat yang pertama diketahui dari zaman ini. Peristiwa Percambahan Kepelbagaian Besar Ordovisi telah meningkatkan kepelbagaian hidupan. Ikan, yakni vertebrata sejati yang pertama di dunia, terus berkembang, dan ikan berahang mungkin pertama kali muncul di akhir tempoh tersebut. Kira-kira 100 kali lebih banyak meteorit melanda Bumi setiap tahun semasa tempoh Ordovisi berbanding hari ini.

Pembahagian

Terdapat sebilangan istilah tempatan yang telah digunakan untuk membahagikan Tempoh Ordovisi. Pada tahun 2008, Pembahagian Piawai Antarabangsa menubuhkan pembahagian sistem antarabangsa yang formal.Details on the Dapingian are available at  Terdapat pelbagai skema stratigrafi tempatan yang melibatkan wilayah-wilayah seperti Baltoskandinavia, British, Siberia, Amerika Utara, Australia, China, Mediterranean dan Gondwana Utara.

 Pembahagian ICS (global) 

 Siri/Epok Ordovisi Atas/Akhir (458.4 jtd – 443.8 jtd)
 Peringkat/Usia Hirnantian (445.2 jtd – 443.8 jtd)
 Peringkat/Usia Katian (453.0 jtd – 445.2 jtd)
 Peringkat/Usia Sandbian (458.4 jtd – 453.0 jtd)
 Siri/Epok Ordovisi Tengah (470.0 jtd – 458.4 jtd)
 Peringkat/Usia Darriwilian (467.3 jtd – 458.4 jtd)
 Peringkat/Usia Dapingian (470.0 jtd – 467.3 jtd)
 Siri/Epok Ordovisi Bawah/Awal (485.4 jtd – 470.0 jtd)
 Peringkat/Usia Floian (477.7 jtd – 470.0 jtd)
 Peringkat/Usia Tremadocian (485.4 jtd – 477.7 jtd)

+ Padanan perhubungan siri dan peringkat Ordovisi tempatan Siri ICS  Peringkat ICS  Siri British  Peringkat British  Siri Amerika Utara  Peringkat Amerika Utara  Peringkat Australia  Peringkat China Ordovisi Atas  Hirnantian  Ashgill  Hirnantian  Cincinnatian Gamachian Bolindian HirnantianKatian  Rawtheyan Richmondian Chientangkiangian Cautleyan Pusgillian MaysvillianEastonianNeichianshanianCaradoc  Streffordian Edenian CheneyanMohawkianChatfieldianSandbian  BurrellianGisbornianTurinian AurelucianWhiterockianOrdovisi TengahDarriwilianLlanvirn Llandeilo DarriwilianDarriwilian AbereiddianArenig FennianDapingianYapeenianDapingianWhitlandianRangerianCastlemainianOrdovisi BawahFloianIbexianBlackhillsianChewtonianYiyangianBendigonian MoridunianTuleanLancefieldian TremadocianTremadoc  Migneintian XinchangianStairsianCressagian SkullrockianWarendan

 Rujukan 

 Pautan luar 


  An Ordovician reef in Vermont.
 Ordovician fossils of the famous Cincinnatian Group
 Ordovician (chronostratigraphy scale)